Detlef Schrempf

Detlefas Šrempas (, g. 1963 m. sausio 21 d.) – Vokietijos krepšininkas ir treneris, žaidęs NBA lygoje nuo 1985 iki 2001 m.

 Karjera 

 Dalaso „Mavericks“ (1985–1989 m.) 
1985 m. NBA naujokų biržoje Dalaso „Mavericks“ pasirinko jį 8-uoju šaukimu. Debiutiniame sezone vidutiniškai pelnė po 6,2 taško, atkovojo po 3,1 kamuolio, atliko po 1,4 rezultatyvaus perdavimo per rungtynes.

 Indianos „Pacers“ (1989–1993 m.) 
1989 m. vasarį D. Šrempas buvo išmainytas į Indianos „Pacers“ komandą. 1991 ir 1992 metais krepšininkas buvo išrinktas NBA šeštu žaidėju. 1992–1993 m. NBA sezone vidutiniškai pelnė po 19,1 taško per rungtynes. 1993 m. buvo išrinktas į NBA visų žvaigždžių rungtynes ir tapo pirmuoju europiečiu, žaidusiu NBA visų žvaigždžių rungtynėse.https://www.eurohoops.net/en/nba-news/1022498/list-of-european-nba-all-stars/

 Sietlo „SuperSonics“ (1993–1999 m.) 
Pasibaigus 1992–1993 m. NBA sezonui D. Šrempas buvo išmainytas į Sietlo „SuperSonics“.

1994–1995 m. NBA sezone D. Šrempas vidutiniškai pelnė po 19,2 taško per rungtynes – daugiausiai karjeroje.

1996 m. komanda pateko į NBA atkrintamųjų rungtynių finalo seriją, kurioje pralaimėjo 4-2 Maiklo Džordano vedamai Čikagos „Bulls“ komandai. D. Šrempas tapo pirmuoju vokiečiu, žaidusiu NBA finale.

 Portlando „Trail Blazers“ (1999–2001 m.) 
1999 m. D. Šrempas prisijungė prie Portlando „Trail Blazers“ komandos. 2001 m. baigė krepšininko karjerą.

 Nacionalinė rinktinė 
D. Šrempas debiutavo VFR vyrų krepšinio rinktinėje 1983 m. Europos krepšinio čempionate, kuriame jis vidutiniškai pelnė po 15,3 taško, o rinktinė iškovojo aštuntą vietą.https://archive.fiba.com/pages/eng/fa/player/p/pid/12185/sid/2259/tid/288/_//index.html Taip pat atstovavo rinktinei 1984 m. vasaros olimpinėse žaidynėse. 1985 m. Europos krepšinio čempionate jo vedama rinktinė iškovojo penktą vietą – geriausias rezultatas VFR vyrų krepšinio rinktinės istorijoje. Po 1992 m. vasaros olimpinių žaidynių atsistatydino iš rinktinės.

 Dalyvavimas čempionatuose 

|}

 Pasiekimai 

 3× NBA visų žvaigždžių rungtynių žaidėjas (1993, 1995, 1997 m.)
 Trečiosios NBA simbolinės komandos žaidėjas (1995 m.)
 2× NBA šeštas žaidėjas (1991, 1992 m.)
 Vokietijos metų krepšininkas (1992 m.)

 Išnašos 

Kategorija:Vokietijos krepšininkai
Kategorija:Vokietijos olimpiečiai